stanford-oval/wikipedia huggingface dataset:
פלייסמייקינג
ארגון P.P.S) Project for Public Spaces) ופעילותו

מאז שנת 1975 פועל ארגון ה-P.P.S) Project for Public Spaces) העוסק בגיבוש ופיתוח גישת הפלייסמייקינג. הארגון פעל בלמעלה מ־3,500 קהילות ברחבי העולם ופעילותו מהווה דוגמה לכך שאימוץ תהליך קהילתי משותף הוא גישה יעילה ליצירת והחייאת שטחים ציבוריים. מבחינת הארגון, יצירת מקום הוא גם תהליך וגם פילוסופיה. התהליך מאפשר להתבונן, להקשיב ולשאול את האנשים שחיים, עובדים ומשחקים באותו מקום מהם הרצונות, הצרכים והשאיפות שלהם ושל הקהילה בה הם חיים. בעזרת הידע הזה ניתן ליצור חזון משותף לאותו מקום שיכול להפוך מהר לאסטרטגיה ותהליך יישומי. בהתחלה השינויים הפרקטיים יכולים להיות מהירים, זולים ובקנה מידה קטן, אך הם מביאים יתרונות מיידיים הן למקום עצמו והן לאנשים שמשתמשים בהם.
תהליכי התכנון הנוקשים שצמחו במאה ה-20, הפכו להיות ממסדיים מאוד ונדירות הן הפעמים בהן לבעלי עניין מתוך הקהילה יש סיכוי להשמיע שאיפות ורעיונות משלהם בנוגע למקום בו הם חיים. עם זאת, גישת הפלייסמייקינג יכולה לשבור את החסם הזה במידה ואדריכלים, מתכננים ומעצבי ערים מסכימים עם הערך הרחב שיש לפעילות שכזו. הניסיון של ארגון PPS הראה כי כאשר בעלי המקצוע מברכים על הפעילות הזו הם חוסכים לעצמם בעיות רבות לאחר מכן.
ביקורות על גישת הפלייסמייקינג

הביקורות על גישת הפלייסמייקינג גורסות כי התהליך אינו מספיק "דמוקרטי", לא מייצג את כלל האוכלוסייה ועלול להוביל "להשתלטות" של קבוצה חזקה על הנרטיב של המרחב ולדחיקת אוכלוסיות חלשות.
יש הרואים בגישת הפלייסמייקינג דרך אידיאלית למימוש הרעיון הדמוקרטי. בעוד שעל ניהול המדינה יש לאזרחים השפעה שולית, ההשפעה של האדם על ההחלטות שמתקבלות בנוגע למרחב בו הוא חי יכולה להיות משמעותית מאוד ואף מתגמלת. עם זאת, בפועל המנגנון ליצירת פלייסמייקינג הוא סבוך יותר ועשוי להיות נגוע באינטרסים שונים של אזרחים מקבוצות שונות וגופים עסקיים או ציבוריים הפוגמים ברעיון הבסיסי של התהליך ההשתתפותי. אחת הביקורות היא שתהליך שיתוף הציבור בעולם הפלייסמייקינג לוקה בחסר כיון שההיוועצות נעשית עם מספר מוגבל של תושבים ופעילים. אחת הסיבות שעשויות לגרום לכך היא שיש תושבים שעסוקים בהתמודדות עם חיי היומיום ואינם פנויים חברתית או כלכלית לקדם נושאים אלו. כך למעשה, נשמעת הדעה של מגוון מצומצם ולא מייצג של תושבים והיישום בשטח כולל רק רצונות של חלק קטן מתושבי המקום. נוסף על כך, לרוב יש צורך במימון של הרשות המקומית או גופי חברה אזרחית כדי לייצר את המקום, לכן מתכנני הערים או בעלי עניין פרטיים וחברתיים עשויים לקדם פרויקט שיניב הצלחה בעיניהם, אך אינו ישקף בהכרח את צורכי התושבים וייעשה על חשבון תהליך קבלת החלטות דמוקרטי ומשתף. בהמשך לכך, בשכונות ואזורים בהן חיים מספר קבוצות שונות במקביל עלול תהליך יצירת מקום שמזוהה עם נרטיב של קבוצה אחת בלבד, להפוך את אותו הנרטיב לדומיננטי במרחב ובשיח. במצב כזה הקבוצה הדומיננטית מדחיקה את הנרטיב של קבוצה אחרת מהאופי וההיסטוריה של המקום. התוצאה היא שקבוצות מוחלשות יזכו לגישה פחותה למשאבים ולהשפעה במסגרת השכונה או האזור בו הן חיות. לבסוף, תהליך זה עשוי לעודד ג'נטריפיקציה של שכונה כאשר הקבוצה הדומיננטית דוחקת אל מחוץ לאזור את הקבוצה המוחלשת. הביקורת טוענת שהיסטוריה של מקום עלולה להיות תולדה של מאבק פוליטי ואינה מייצגת בהכרח את כלל האוכלוסייה אלא את הצד החזק. תהליך שכזה זכה לסיקור בשכונת Little Italy שבעיר New Haven בארצות הברית. במקרה זה האוכלוסייה בשכונה הורכבה מקבוצה אפרו-אמריקנית ממעמד נמוך ולצידה אוכלוסייה לבנה ממעמד בינוני. עולם התרבות והסימבולוגיה שיוצגו במרחב של אותה שכונה הושתתו על הנרטיב של שכונת מהגרים איטלקים היסטורית תוך התעלמות ודחייה של הקבוצה האפרו אמריקנית שחיה במקום.
דוגמאות מהעולם

קמפנג פלאנג'י – דוגמה צבעונית לתהליך פלייסמייקינג ניתן לראות בכפר קמפנג פלאנג'י באינדונזיה. הכפר המקומי שבעבר היה מוזנח ומלוכלך עבר מהפך כאשר כל הבתים והמקומות הציבוריים בו נצבעו בצבעי הקשת בענן. מי שיזם את השדרוג הוא אחד מתושבי הכפר, סלאמט ווידודו, מנהל בית ספר מקומי. ווידודו פנה אל ראשי הכפר ורתם אותם להשתמש במענק בסך 22,000 דולר שקיבלו מהממשלה לטובת צביעת 230 בתים והפיכתם ליצירת אמנות אחת גדולה. כחלק מהיוזמה התושבים התחייבו לנקות את הנהר הסמוך. ראשי הכפר סיפרו כי המעורבות הפעילה של התושבים תרמה לחיזוק הכפר ואיכותו. לאחר השינוי הכפר הפך להיות יעד תיירות, דבר אשר תרם לצמיחה הכלכלית של התושבים ולשיפור רווחת חייהם.
פארק וודרוף, אטלנטה – דוגמה נוספת ליצירת פלייסמייקינג מתרחשת באטלנטה, ג'ורג'יה, ארצות הברית. כיום ארצות הברית מתמודדת עם תופעה הולכת וגדלה של מחוסרי בית ואנשים עם בעיות של בריאות הנפש או התמכרויות אשר מסתובבים במרחבים הציבוריים.
Central Atlanta Progress) CAP) הגוף המנהל את פארק וודרוף באטלנטה מהווה דוגמה כיצד ארגונים אשר אחראים לניהול מרחבים ומקומות ציבוריים יכולים לשתף פעולה עם שירותי הרווחה כדי לענות על הצרכים של אנשים מוחלשים אשר מסתובבים בחללים שלהם. ה-CAP ביחד עם פרויקט PPS החלו לעבוד ביחד בשנת 2016 כחלק מתוכנית המענקים של חברת Southwest Airlines. הארגונים יצרו שיתוף פעולה עם כל בעלי העניין בפארק: תושבי העיר התחתית, סטודנטים, עובדי משרדים, בעלי עסקים וסוכנויות ממשלתיות וביחד הם החליטו להשקיע ביצירה של עגלת משחקים למבוגרים שתוכננה בהתאמה אישית וכללה גם צוותים שיפעילו אותה בצד הדרומי-מערבי של הפארק. הקמת העגלה יצרה שינוי תפיסתי לגבי תפקידו ומשמעותו של הפארק. בשלב השני הוענק לפארק מימון לעובדת סוציאלית אשר פגשה את מבקרי העגלה מחוסרי הבית והסובלים מעוני והעניקה להם מידע עבור תוכניות טיפול, אפשרויות לדיור ציבורי וכדומה. תוך כשנה כ־2000 אנשים קיבלו סיוע ונרשמו לתוכניות שונות, מקלטים וחלקם עברו למקום קבע. הקמת העגלה יצרה לאנשים מקום מפגש בלתי פורמלי ודרך לבנות אמון באמצעות אינטראקציות חברתיות יומיומיות ומזדמנות. בניית האמון היא חיונית כדי להתמודד עם נושא מחוסרי הבית.
ראו גם

עירוניות טקטית
פרויקט המקומות הציבוריים
ג'יין ג'ייקובס
עירוניות
לקריאה נוספת

מותן וחייהן של ערים אמריקאית גדולות, ג'יין ג'ייקובס (1961)
How to Turn a Place Around, by Project for Public Spaces (2000)
הערות שוליים

1 2 3 4 5 6  [1. /http://www.pps.org/reference/jgehl/ PPS-Jan Gehl]
1 2 3 4 5  הקליניקה האורבנית, האוניברסיטה העברית, 2015, יוצרים מקום: פלייסמייקינג בישראל
1 2 3 4 5  הילה בר-נר, פלייסמייקינג, באתר "שפת רחוב" מגזין עירוני, ‏25/11/2018
1 2  Mark A. Wyckoff, DEFINITION OF PLACEMAKING: Four Different Types, MSU Land Policy Institute, ‏2014
↑  מאיר אוליאל, ניו אורבניזם כגישת תכנון, באתר אורבנולוגיה- המעבדה לעיצוב עירוני בראשת פרופ' טלי חתוקה, ‏20/7/2016
1 2  "Eleven Principles for Creating Great Community Places - Project for Public Spaces"., Project for Public Spaces
↑  William H. Whyte, The Social Life of Small Urban Spaces, Washington, DC: The Conservation Foundation, 1980
↑  Markusen, A. and Gadwa, A. Creative Placemaking, the National Endowment for the Arts in partnership with the United States Conference of Mayors and American Architectural Foundation, NEA (2010).
↑  ?What is Tactical Urbanism, Tactical Urbanist’s Guide
↑  Talja Blokland, Celebrating Local Histories and Defining Neighbourhood Communities: Place-making in a Gentrified Neighbourhood, 2009
↑  בהשקעה של 22 אלף דולר - כפר באינדונזיה הפך ללהיט אינסטגרם, באתר כלכליסט, 20 במאי 2017
↑  Woodruff Park, Project for Public Spaces
↑  תעשו מקום- פלייסמייקינג בירושלים
↑  מיכאל יעקובסון, שיפוץ לתלפיות: מגע קטן וזמני הפך את רחוב פייר קניג בי-ם לנעים יותר, באתר Xnet‏, 15 בדצמבר 2018
↑  אנייה- מנבטה לסביבה עירונית, באתר קולקטיב אנייה
פרנסיסקו וארלה

| --- | --- |

 לידה:  7 בספטמבר 1946 סנטיאגו צ'ילה
 פטירה:  28 במאי 2001 (בגיל 54) פריז צרפת
 ענף מדעי:  ביולוגיה 
 מקום לימודים:  אוניברסיטת הרווארד
 מנחה לדוקטורט:  טורסטן ויזל
 מוסדות:  אקול פוליטקניק, סורבון, המכון הלאומי למחקר מדעי
 תלמידי דוקטורט:  Antoine Lutz, Eugenio Rodríguez Vega 
 פרסים והוקרה:  מלגת גוגנהיים 
 בן או בת זוג:  Amy Cohen-Varela (1987–2001) 
 צאצאים:  לאונור ורלה 
 
פרנסיסקו חאווייר וארלה גרסיה (בספרדית: Francisco Javier Varela García‏; 7 בספטמבר 1946 – 28 במאי 2001), היה ביולוג, פילוסוף וחוקר מוח צ'יליאני. יחד עם הביולוג הומברטו מטורנה פיתח את המושג אוטופויזיס או "ייצור עצמי". נודע גם בשל פעילותו לקידום דו-שיח בין המדע לבין הבודהיזם.
ביוגרפיה וקריירה

וארלה נולד ב-1946 בסנטיאגו בצ'ילה. לאחר התיכון החל בלימודי רפואה באוניברסיטה האפיפיורית הקתולית של צ'ילה, אך בסופו של דבר סיים את לימודיו באוניברסיטת צ'ילה עם תואר בביולוגיה. לאחר מכן עשה דוקטורט בביולוגיה באוניברסיטת הרווארד בהנחיית טורסטן ויזל. התזה שלו עסקה בעיבוד מידע ברשתית העין של חרקים.
לאחר ההפיכה הצבאית בצ'ילה ב-1973 וארלה ומשפחתו גלו לארצות הברית ל-7 שנים. לאחר מכן חזר וארלה לצ'ילה ומונה לפרופסור לביולוגיה באוניברסיטת צ'ילה. ב-1986 עבר לצרפת, ולימד מדעים קוגניטיביים ותורת ההכרה באקול פוליטקניק, ולאחר מכן מדעי המוח בסורבון. מ-1988 עד מותו, הוא הוביל קבוצת מחקר והיה מנהל המחקר במרכז הלאומי למחקר מדעי.
ב-1987 וארלה ייסד עם אדם אנגל את מכון התודעה והחיים, שנועד תחילה לתת חסות לסדרה של דיאלוגים בין מדענים והדלאי לאמה על הקשר בין המדע המודרני לבין הבודהיזם. המכון ממשיך גם היום לקדם ולתמוך במחקר מדעי רב-תחומי בתחומים המשיקים למדע ומדיטציה ושיטות הגות שונות, במיוחד השיטה הבודהיסטית.
וארלה מת ב-2001 בפריז ממחלת הצהבת לאחר שב-1998 עבר השתלת כבד. הותיר ארבעה ילדים. בתו היא השחקנית, דוברת לאיכות הסביבה, ודוגמנית לאונור וארלה.
עבודתו

על בסיס הפילוסופיה הפנומנולוגית פיתח יחד עם הפסיכולוגית אלינור רוש והפילוסוף אוון תומפסון את המושג תודעה נטועת גוף לתיאור הקוגניציה והתודעה האנושית במונחים של מבנים מבוססי-פעולה שבהם הן מתהוות. מבנים אלה כוללים את הגוף (כמערכת הביולוגית, וכפי שנחווה באופן אישי) והעולם הפיזי עימו הוא מקיים אינטראקציה. עבודתו של וארלה הפכה את המושג נוירופנומנולוגיה לפופולרי בתחום מדעי המוח. מושג זה משלב את הפנומנולוגיה של אדמונד הוסרל ושל מוריס מרלו-פונטי עם "מדע בגוף ראשון". כתב וערך מספר ספרים ומאמרים רבים בביולוגיה, נוירולוגיה, מדעי הקוגניציה, מתמטיקה, ופילוסופיה.
הערות שוליים

↑  http://www.mindandlife.org/about/history/
↑  http://www.mindandlife.org/about/mission/
↑  "Intimate Distances - Fragments for a Phenomenology of Organ Transplantation"
↑  Varela, Francisco J., Thompson, Evan T., and Rosch, Eleanor. (1991). The Embodied Mind: Cognitive Science and Human Experience. Cambridge, MA: The MIT Press. ISBN 0-262-72021-3
| --- | --- |
בקרת זהויות :  NLI: 987007526054005171  PLWABN: 9810688088505606  BNE: XX1145944  BnF: cb121075193 (data)  CiNii: DA01062932  GND: 122328434  ICCU: CFIV062818  ISNI: 0000 0001 1032 2546  LCCN: n79125799  NDL: 00476543  NKC: vse2006351494  NLK: KAC199628669  NTA: 068381417  SNAC: w67v02mh  SUDOC: 029450543  VIAF: 108728186   WorldCat (עם VIAF): 108728186
פרוטו-קלטית

פרוטו-קלטית או הקלטית הקדומה היא השפה הקדומה או הפרוטו-שפה שהייתה אם לכל השפות הקלטיות המוכרות וצאצאית לשפה הפרוטו-הודו-אירופית.
אינה מתועדת בכתב ושוחזרה חלקית בעזרת שיטה השוואתית. החוקרים סבורים שהיא דוברה בדרך כלל בין השנים 1300 לפנה"ס - 800 לפהנ"ס ולאחר מכן התחילה להתפצל לשפות שונות. הפרוטו-קלטית קשור לעיתים קרובות לתרבות שדות כדי הקבורה ובמיוחד לתרבות האלשטאט. לשפות הקלטיות אפיונים משותפים עם השפות האיטליות שאינם נמצאים בענפים אחרים של קבוצת השפות ההודו-אירופית., מה שרומז על אפשרות של אחדות לשונית מוקדמת איטלו-קלטית.
השפה הפרוטו-קלטית משתחזרת בעזרת השיטה ההשוואתית על יסוד השפות הקלטיות המאוחרות.
אף על פי שהקלטית היבשתית עשויה לתת כיוון בנוגע לפונולוגיה הפרוטו-קלטית ורמזים מסוימים לגבי המורפולוגיה שלה, החומר המוקלט הוא כה זעום שלא ניתן להשיג שחזור בטוח של התחביר. קיימים כמה משפטים שלמים שהוקלטו מהשפות הגאלית היבשתית וקלטאיברית.
אולם המקורות הראשיים לשחזור הפרוטו-קלטית באים מהשפות הקלטיות של האיים עם הספרות הקדומה שנכתבה במאה השישית לספירה באירית הקדומה ובוולשית האמצעית. אוצר המלים יכול להשתחזר לפי שיטות הבלשנות ההשוואתית.
התיארוך

הפרוטו-קלטית מתוארכת בדרך כלל בתקופת הברונזה המאוחרת (1200-900 לפנה"ס).
מכיוון שניתן לשחזר את המילה הפרוטו-קלטית ל"ברזל" (באופן מסורתי משוחזרת כ-isarnom "איסרנום") משערים שהפיצול לשפות קלטיות אינדיבידואליות לא התחיל לפני תקופת ברזל (המאה השמינית לפנה"ס עד המאה הראשונה לפנה"ס).
אחרת, השפות הקלטיות החדשות היו יוצרות מלים שונות משלהם, עבור ה"ברזל". יחד עם זאת החוקרים סטפאן שומכר מאינסברוק, ופטר סכרייבר סבורים שהפרוטו-קלטית דוברה כבר במאה השלוש עשרה לפנה"ס בזמן תרבות קאנגראטה שבצפון-מערב איטליה ותרבות שדות כדי הקבורה במרכז אירופה. הם סבורים שהתפלגות השפות הקלטיות התרחשה כבר במאה השמינית לפנה"ס.
פונטיקה היסטורית

פרק זה לוקה בחסר. אנא תרמו לוויקיפדיה ו.
שינויי צלילים לעומת השפה הפרוטו הודו-אירופית > שלב מוקדם

שפתות : פרוטו-הודו-אירופית
מיזוג רצפים של עיצורים וילוניים ו-w לתוך עיצורים שפתיים-וילוניים
*kw > kʷ
*gʰw > gʷʰ
*gw > gʷ
(לא יודעים בוודאות אם שינוי זה התרחש לפני או אחרי קודמו, כלומר אם ה*gʷ החדש הזה נשאר כמו שהוא או עבר שפתות כמו ה־gʷ* הקודם)
העיצורים הסותמים הקוליים המנושפים של השפה הפרוטו-הודו-אירופית מאבדים את המנושפות ומתמזגים עם הסותמים הקוליים הפשוטים הקיימים, להוציא gʷ* שעבר כבר שפתות
*bʰ > b
*dʰ > d
*gʰ > g
*gʷʰ > gʷ
e לפני עיצור קולי שלאחריו בא a (אבל לא ā*) הופך ל-a*, למשל
אפנתזה של *i אחרי עיצורים נזילים הברתיים שאחריהם בא עיצור סותם
*l̥T > liT
*r̥T > riT
אפנתזה של *a לפני כיצורים קוליים הברתיים
*m̥ > am
*n̥ > an
*l̥ > al
*r̥ > ar
היעלמות של הגרוניים הבלתי הברתיים
הידמות של p ל *kʷ כשבא אחריו מאוחר יותר במילה בא *kʷ
p...*kʷ > *kʷ...*kʷ (אותו כלל כמו בשפות האיטליות
*ē > ī
ō > ū בהברה סופית
חוק אוסטהוף: לפני עיצור קולי שאחריו בא עיצור סותם התנועות הארוכות מתקצרות
שינויי צלילים לעומת השפה הפרוטו הודו-אירופית > שלב מאוחר

עיצור סותם לפני עיצור סותם אחר או לפני עיצור מכתשי, חוכך שורק, אטום (s) הופך ל-עיצור וילוני, חוכך, אטום (x)
C₁C₂ > xC₂, Cs > xs
העלמות העיצור הדו-שפתי, סותם, אטום (p), ירושה מהפרוטו-הודו-אירופית:
באמצעות קוליות הגאים (סונוריזציה)
באמצעות ווקליזציה
pN > wN
באמצעות ה"פריקטיזציה"
העיצור החוכך, דו שפתי, אטום ɸ התרכך בשפות הקלטויות ההיסטוריות, אבל שרד בצורת
עיצור סדקי, חוכך, אטום (h) בכמה שמות פרטיים עתיקים ממקור קלטי: הרקוניה, היברניה.
ō > ā
ei > ē
ew > ow
uwa > owa
שחזורים פונולוגיים > עיצורים

שוחזרו העיצורים הבאים של הפרוטו-קלטית (PC):
| אופן חיתוך | קוליות | דו-שפתי | מכתשי | חיכי | וילוני> plain | וילוני> משופתת |
| --- | --- | --- | --- | --- | --- | --- |
| Plosive | voiceless |  | t |  | k | kʷ |
| Plosive | voiced | b | d |  | ɡ | ɡʷ |
| Fricative | Fricative | ɸ | s |  | x |  |
| Nasal | Nasal | m | n |  |  |  |
| Approximant | Approximant |  | l | j |  | w |
| Trill | Trill |  | r |  |  |  |
הערות שוליים

↑  ולשיתadfer 'לשקם e' < *ate-ber-, cymeryd < מיושןcymer < M.W. cymeraf < *kom-ber- (עם -yd לקוח משם העצם הפעלי cymryd < *kom-britu).
↑  עם זאת, לפי הקשטיין, (2002) *CH.CC > Ø בהברות אמצעיות בלתי מוטעמות . איפוא, H יכול להיעלם במקרים חלשים ולהישמר במקרים חזקים e.g. IE nom.sg. *dʰugh₂tḗr vs. gen.sg. *dʰugtr-os 'בת' > early PC *dugater- ~ dugtr-. זה הביא לכפילות פרדיגמטית, משם הדוגמה הקלט-איברית gen.sg. tuateros, nom.pl. tuateres vs. גאלית duxtir (< ,*dugtīr). (Zair 2012: 161, 163).
| --- | --- |
בקרת זהויות :  NLI: 987007541249905171  LCCN: sh85107747
פוליטיקה של קוריאה הדרומית

קוריאה הדרומית היא מדינה המתנהלת במסגרת של רפובליקה נשיאותית. שבה נשיא קוריאה הדרומית הוא ראש המדינה ויש מערכת רב-מפלגתית שמבטיחה את הפרדת הרשויות. בראש הרשות המבצעת עומד הנשיא והיא עצמאית מהרשות המחוקקת, האספה הלאומית. הרשות השופטת, כוללת את שתי הערכאות הגבוהות ביותר, בהן בית המשפט העליון ובית המשפט לחוקה, לצד מערכת בתי המשפט הרגילים.
חוקה

חוקת הרפובליקה של קוריאה היא המסמך החוקי העליון של קוריאה הדרומית, המקים ומסדיר את מעמדם של מוסדות השלטון. החוקה פורסמה לראשונה ב-17 ביולי 1948, והיא תוקנה לאחרונה ב-29 באוקטובר 1987.
חוקת 1948- נוסחה על ידי ד"ר צ'ין-או יו, יצרה שלטון מרכזי תחת הנשיא בסגנון חוקת רפובליקת ויימאר. תוקנה לראשונה ב-1952 על פי דרישתו של הנשיא לי סינג-מן, שדרש את התיקון שקבע בחירות ישירות לנשיאות (עד אז הנשיא נבחר בידי הפרלמנט) ובית מחוקקים דו-ביתי.
חוקת 1960- כוננה חוקה דמוקרטית יותר, שהקימה קבינט פרלמנטרי, בית מחוקקים דו-ביתי, ועדת בחירות וועדה חוקתית, והחזירה את בחירת הנשיא - שתפקידו הפך לטקסי - לידי הפרלמנט. בחוקה נקבע קיום בחירות גם לשופטי בית המשפט העליון ולמושלים המחוזיים וזכויות האדם הטבעיות נקבעו בחוקה.
חוקת 1962- לאחר ההפיכה הצבאית ב-1961 בידי פאק צ'ונג-הי בוטלה חוקת 1960, וכוננה חוקת הרפובליקה השלישית, שהיו בה קווי דמיון לחוקת ארצות הברית, כגון חזרה למשטר נשיאותי ובחירות ישירות לנשיאות, וכן תפקידים נומינליים של ביקורת שיפוטית.
מבנה היחסים והכוחות של שלוש הרשויות בקוריאה הדרומיתחוקת 1972- כונן פאק את חוקת הרפובליקה הרביעית, שנקראה "חוקת יוסין", שהעניקה לנשיא סמכויות גורפות (כמעט דיקטטוריות), ואפשרה לו לרוץ לנשיאות בלי הגבלת מספר כהונות, לנשיא הייתה שליטה כמעט בלתי מוגבלת על הרשויות המחוקקת והשופטת.
חוקת 1980- לאחר שפאק נרצח בשנת 1979, קמה הרפובליקה החמישית וכוננה חוקת 1980 תחת הנשיא צ'ון דו-הואן. כוחו של הנשיא הופחת במידת מה. נוסף על כך, בחוקה נקבע בית מחוקקים חד-ביתי והוקם קבינט.
חוקת 1987- החוקה הנוכחית. לאחר הפגנות פרו-דמוקרטיות בשנת 1987, נכתבה הצעת חוקה חדשה. בחירת הנשיא חזרה להיות ישירה, הנשיא איבד את סמכותו לפזר את הפרלמנט, והממשלה הפסיקה להיות תלויה באמונו. כמו כן, הוקם בית משפט לחוקה אשר יכול לבטל חוקים לא-חוקתיים וכן לפזר מפלגות שמצען אנטי-דמוקרטי.
ברמה הלאומית > הרשות המחוקקת

האספה הלאומית של הרפובליקה של קוריאה, היא הרשות המחוקקת הלאומית של דרום קוריאה. על פי חוק הבחירות משנת 2019, באספה יושבים 300 חברים, מתוכם 253 נבחרים על ידי הציבור במחוזות בחירה חד-נציגיים, ואילו 47 המושבים הנותרים מוקצים לייצוג יחסי. האספה הלאומית מכהנת 4 שנים.
על פי חוקת הרפובליקה של קוריאה, על האספה הלאומית להיות בת 200 חברים לפחות. על פי חוק, על מועמדים לאספה הלאומית להיות בני שלושים לכל הפחות ולשהות בקוריאה הדרומית במשך 5 שנים רצופות, על פי החוקה, הנשיא לא יכול לפזר את האספה. האספה מנוהלת על ידי יושב ראש ושני סגנים, האחראים לזרז את הליך החקיקה. יושב הראש והסגנים נבחרים בהצבעה חשאית על ידי חברי האספה, ותקופת כהונתם מוגבלת לשנתיים. יושב הראש אינו תלוי בהשתייכות מפלגתית. יושב הראש והסגנים אינם רשאים לכהן כחברי ממשלה. האספה הלאומית יכולה לפתוח בהליך הדחה כנגד הנשיא כאשר יידרש רוב של שני שלישים מחברי הפרלמנט ובהמשך אשרור של ההחלטה בידי לפחות שישה מתוך תשעה שופטים בבית המשפט החוקתי.
ברמה הלאומית > הרשות המבצעת

בראש הרשות המבצעת עומד נשיא קוריאה הדרומית. מסמכויותיו, למנות שגרירים, צירים, קונסולים, שופטי בית המשפט העליון (בהסכמת האספה הלאומית), ואת שאר פקידי הממשל. הוא מקבל את כתבי ההאמנה של שגרירים ונציגים זרים אחרים. הנשיא הוא המפקד העליון (Commander in Chief) של הכוחות המזוינים של הרפובליקה של קוריאה. מתפקידו להכריז על מלחמה, לחתום על הסכמי שלום, אמנות אחרות, ולקיים משאל עם בסוגיות בעלות חשיבות לאומית. בנוסף הנשיא רשאי להוציא צווים נשיאותיים הנוגעים לעניינים שהואצלו לו בחוק עם ההיקף שהוגדר ספציפית וגם עניינים הדרושים לאכיפת חוקים. ברשותו של הנשיא להטיל וטו על הצעות חוק (אלא אם שני שלישים של חברי האספה הלאומית מטילים וטו נגדי) אם האספה הלאומית מצביעה נגד החלטה נשיאותית, היא מבוטלת מיד. בתקופה של סערה פנימית או חיצונית חמורה או איום, או משברים כלכליים או פיננסיים, הנשיא רשאי להפעיל סמכויות חירום "לשמירה על הביטחון הלאומי או על השלום והסדר הציבורי". הנשיא רשאי לנקוט באמצעי חירום רק כאשר האספה הלאומית לא מסוגלת להתכנס. אמצעי החירום מוגבלים למינימום ההכרחי.
ברמה הלאומית > הרשות השופטת

מערכת המשפט של דרום קוריאה מהווה את הזרוע השופטת של דרום קוריאה, שהוקם על פי פרק 5 ו-6 בחוקת דרום קוריאה. על פי פרק 5 בחוקה, בתי המשפט הרגילים מטפלים בכל העניינים, למעט ביקורת חוקתית, ובתי המשפט הצבאיים עוסקים בעניינים צבאיים. כל הערעורים בבתי המשפט הרגילים ובבתי המשפט הצבאיים מוגשים לבית המשפט העליון. בתי המשפט הרגילים פועלים לפי היררכיה של שלושה דרגות, עם שופטים עצמאיים ו-14 שופטי בית המשפט העליון.
על פי פרק 6, בית המשפט החוקתי עוסק בעניינים של ביקורת חוקתית, כולל הדחת נבחרי ציבור ופירוק מפלגות פוליטיות לא חוקיות. בית המשפט החוקתי כולל תשעה שופטים, עם נשיא מבין השופטים.
מערכת המשפט בדרום קוריאה מחולקת לשני גופים: בית המשפט החוקתי, העוסק בעניינים חוקתיים, ובתי המשפט הרגילים, העוסקים בכל יתר העניינים. נשיא בית המשפט העליון ונשיא בית המשפט החוקתי נתפשים כראשי מערכת המשפט, אך ישנה מחלוקת בין שני בתי המשפט בנוגע לסמכויותיהם.
ברמה האזורית

דרום קוריאה מחולקת לארבעה סוגים של יחידות מנהליות עיקריות: מחוזות (Provinces), ערים עצמאיות (Metropolitan Cities), מחוזות עירוניים (Special Autonomous Cities), ועיריות מחוזיות (Special Self-Governing Provinces). כל יחידה מנהלית נבדלת לפי האופי הממשלתי שלה ודרגת השלטון המקומי.
ברמה האזורית > מחוזות (Provinces)

דרום קוריאה מחולקת ל-9 מחוזות (או פרובינציות) שהיא חטיבה אדמיניסטרטיבית ברמה גבוהה. כל מחוז מנוהל על ידי מושל שנבחר בבחירות ישירות. המחוזות הם:
צפון צ'ונגצ'ונג (Chungcheongbuk-do)
דרום צ'ונגצ'ונג (Chungcheongnam-do)
צפון ג'וללה (Jeollabuk-do)
דרום ג'וללה (Jeollanam-do)
צפון קיונגסאנג (Gyeongsangbuk-do)
דרום קיונגסאנג (Gyeongsangnam-do)
קימה (Gyeonggi-do)
חלאפוג'ו (Jeju-do)
גאנסו (Gangwon-do)
ברמה האזורית > ערים עצמאיות (Metropolitan Cities)

לדרום קוריאה יש 6 ערים עצמאיות (Metropolitan Cities), שכל אחת מהן נחשבת כישות עירונית עם שלטון מקומי עצמאי ברמה של מחוז. ערים אלה נחשבות כערים הגדולות והחשובות במדינה והן:
פוסאן (Busan)
אינצ'ון (Incheon)
קוואנגג'ו (Gwangju)
דאיגו (Daegu)
טֶגַ'אן (Daejeon)
אולסן (Ulsan)
ברמה האזורית > מחוזות עירוניים מיוחדים (Special Autonomous Cities)

דרום קוריאה כוללת גם 2 מחוזות עירוניים מיוחדים, שהם יחידות מנהליות שמזוהות כיישובים עם אוטונומיה רחבה יותר, וניהול עצמאי. אלה הן:
סיאול (Seoul) – עיר הבירה, סיאול מוגדרת כישות עצמאית מבחינה מינהלית.
סיג׳ונג (Sejong) – עיר חדשה שנוצרה כמרכז מנהלתי וכחלק מהתפיסה לשיפור ניהול המדינה.
ברמה האזורית > עיריות מחוזיות מיוחדות (Special Self-Governing Provinces)

האי צ'ג'ו (Jeju) הוא המחוז היחיד בקטגוריה זו. צ'ג'ו הוא מחוז מיוחד שמבצע אוטונומיה רחבה יותר במגוון תחומים, כולל כלכלה ותחבורה, עם סמכויות של ממשל עצמאי.
ברמה האזורית > יחידות משנה בתוך כל אזור

כל מחוז ועיר נחלקים לתת-יחידות הנקראות "מחוזות" (Guns) או "ערים" (Eups), שהם יחידות מקומיות קטנות יותר שמספקות שירותים לתושבים ברמה הקהילתית.
מפלגות פוליטיות

המפלגות הפוליטיות בדרום קוריאה מהוות חלק מרכזי במערכת הפוליטית של המדינה, שהיא דמוקרטיה נשיאותית עם מערכת רב-מפלגתית. הבחירות לנשיאות ולפרלמנט מתבצעות אחת לארבע שנים, ומערכת המפלגות הפוליטיות מורכבת ממספר מפלגות עיקריות שמייצגות אידאולוגיות שונות, לצד מפלגות קטנות יותר הפועלות כאופוזיציה או מצטרפות לקואליציות.
מפלגות פוליטיות > המפלגה הדמוקרטית של קוריאה (Democratic Party)

המפלגה השמאלית הגדולה ביותר במדינה. היא נוסדה בשנות ה-90 ממספר מפלגות ליברליות ושמאלניות, ומאז הפכה לכוח הפוליטי המרכזי בשמאל. המפלגה תומכת בזכויות אדם, כלכלה סוציאל-דמוקרטית ושוויון חברתי, ומקדמת מדיניות דיפלומטית של שיתוף פעולה עם צפון קוריאה. המפלגה הדמוקרטית פועלת עם מבנה היררכי, בראשו יו"ר נבחר, וכוללת ועדות מקצועיות העוסקות בנושאים כמו כלכלה, חינוך ורווחה. המצע שלה מתמקד בהגברת זכויות האדם, יצירת מערכת רווחה סוציאלית, והפחתת פערים כלכליים וחברתיים.
מפלגות פוליטיות > מפלגת כוח העם (People Power Party)

מפלגת כוח העם שהיא המפלגה השמרנית הגדולה ביותר במדינה, תומכת במדיניות כלכלית חופשית, חיזוק כוחות הביטחון, וניהול תקיף יותר מול צפון קוריאה. המפלגה הוקמה ממספר מפלגות שמרניות קודמות, ובמשך שנים רבות הייתה בשלטון. המפלגה מקדמת מדיניות קפיטליסטית, צמצום רגולציות ממשלתיות והגברת העמידות הביטחונית של המדינה. המפלגה פועלת עם מערכת ניהול היררכית, ונושאי המדיניות שלה קשורים בעיקר לכלכלה ולביטחון הלאומי.
מפלגות פוליטיות > מפלגת שיקום קוריאה (Rebuilding Korea Party)

מפלגת שיקום קוריאה היא מפלגה שנוסדה לאחר פרישת חברים ממפלגת הכוח העממי, והיא מציגה את עצמה כאלטרנטיבה למפלגות הגדולות של דרום קוריאה. המפלגה מתמקדת בעיקר בשיקום המערכת הפוליטית והחברתית, ומציגה עקרונות של לאומנות שמרנית, חיזוק המשטר הדמוקרטי והתמקדות בשיפור חיי האזרחים. המפלגה מאמינה כי דרום קוריאה זקוקה לשינוי רדיקלי במערכת השלטון, הכולל חיזוק מוסדות המדינה והבטחת שלטון חוק. בנוסף, היא שואפת להדגיש את העצמאות הלאומית ולחזק את קשרי המדינה עם ארצות הברית ודרום-מזרח אסיה.
מפלגות פוליטיות > מפלגת הרפורמה החדשה (New Reform Party)

מפלגת הרפורמה החדשה היא מפלגת ימין מרכזי שצמחה מתוך רצון ליצור אלטרנטיבה למערכת הפוליטית הקיימת בדרום קוריאה. המפלגה קוראת לרפורמות יסודיות במערכת הפוליטית והכלכלית של המדינה, תוך שמירה על ערכים של דמוקרטיה ליברלית ושוק חופשי. המפלגה תומכת בתפיסות שמרניות כלכליות ומעמידה את הדגש על צמצום רגולציות ממשלתיות, חיזוק תעשיות טכנולוגיות וחדשנות, והגברת השקעות בתשתיות לאומיות. בתחום החוץ, המפלגה מקדמת מדיניות ביטחונית חזקה מול צפון קוריאה ומחויבות לשותפויות עם מדינות המערב, במיוחד עם ארצות הברית.
מפלגות פוליטיות > המפלגה המתקדמת (Progressive Party)

המפלגה המתקדמת של קוריאה היא מפלגת שמאל קיצוני שהוקמה בשנות ה-2000, ומקבלת השראה מהעקרונות הסוציאליסטיים והפמיניסטיים. המפלגה תומכת במאבק למען זכויות העובדים, מדיניות סוציאליסטית וצדק חברתי. היא גורסה מדיניות שמדגישה את השוויון הכלכלי, חיזוק זכויות המיעוטים והעניים, ומאבק בעוני ובאי-שוויון. המפלגה המתקדמת מתנגדת לכלכלה הקפיטליסטית ומקדמת כלכלה המשרתת את כלל הציבור ולא רק את בעלי ההון. המפלגה גם תומכת במדיניות חוץ פייסנית כלפי צפון קוריאה ומעודדת דיאלוג ושיתוף פעולה עם המדינה השכנה.